ขอให้เจ้าหน้าที่ที่อ่านภาษาไทยแตกฉานมารับเรื่องนะครับ

ผมระบุว่าฝากนำเรียนถึงท่านผู้ว่าฯ และท่านปลัดฯ ว่าขอให้เน้นย้ำเจ้าหน้าที่ผู้รับเรื่องทาง TraffyFondu ทุกหน่วยงานภายใต้กรุงเทพมหานครว่าช่วยใส่ใจอ่านสิ่งที่ผู้แจ้งแจ้งด้วย เช่น การจะส่งต่อหน่วยงานไหน ไม่ใช่สักแต่จะส่งต่อ แต่ต้องรู้ด้วยว่าบางหน่วยงานเขาเปิดแต่แอคเคาต์ไว้ แต่ไม่มีเจ้าหน้าที่ดูแลรับเรื่องไปดำเนินการ อย่างกรณีสำนักงานเขตจตุจักร ส่งต่อการรถไฟแห่งประเทศไทย ดังภาพ ทั้งที่ผมในฐานะผู้แจ้งก็พิมพ์บอกแล้วว่าให้ส่งเป็นหนังสือถึงการรถไฟแห่งประเทศไทย แต่ก็ยังจะส่งทาง TraffyFondue ซ้ำแล้ว ซ้ำอีก ลักษณะเหมือนไม่ได้ใส่ใจรายละเอียด แต่รีบส่งให้มันพ้นๆ ไป จึงเรียนรบกวนเน้นย้ำว่า การจะแก้ปัญหา กรุณาอ่านให้ครบ ทำความเข้าใจเนื้อหา ก่อนจะส่งต่อนะครับ

ผมย้ำว่าผมทราบการแบ่งส่วนราชการครับ การรถไฟแห่งประเทศไทยเป็นรัฐวิสาหกิจ ไม่ได้ขึ้นกับกรุงเทพมหานคร แต่ การที่การรถไฟแห่งประเทศไทย ปล่อยให้มีการนำรถขึ้นมาจอดบนทางเท้า ในที่ของการรถไฟแห่งประเทศไทย  มันสร้างความสับสนนะครับ ว่าประชาชน ควร หรือไม่ที่จะนำรถขึ้นไปจอดบนทางเท้า ไม่ว่าเจ้าของ หรือผู้รับผิดชอบจะเป็นใคร ผมแค่แจ้งว่า การรถไฟแห่งประเทศไทย เขามีแอคเคาต์ใน TraffyFondue แต่เขาไม่จัดการไม่รับเรื่องทาง TraffyFondue การที่เขตจตุจักรส่งเรื่องไปทาง TraffyFondue หาการรถไฟแห่งประเทศไทย มันไม่มีประโยชน์ มันเป็น Waste  เข้าใจไหมครับ ครั้งแรกส่งไป เพราะไม่รู้ ไม่เป็นไร แต่ผมแจ้งไปอีกทีแล้วว่าให้ส่งเป็นหนังสือไปหาการรถไฟแห่งประเทศไทย แต่ก็ยังฝืนส่งไปทาง TraffyFondue ผมจึงร้องเรียนมาว่าให้ใส่ใจ แต่ปรากฎว่า เจ้าหน้าที่ ไม่แตกฉานภาษาไทย หรืออย่างไรมิทราบ มาชี้แจงทำนองว่าผมจะให้ไปผลักดันให้หน่วยงานอื่นใช้ TraffyFondue 

เอิ่ม กรุณาอ่านจับใจความให้เข้าใจ ผมไม่ได้ใช้คำอะไรซับซ้อนนะครับ

และผมทราบว่าท่านผู้ว่าฯ ให้รับเรื่องจากประชาชนและประสานกับหน่วยงานอื่นที่เกี่ยวข้องต่อไป ท่านคงให้ประสานแบบส่งให้รู้ความด้วยนะครับ ไม่ใช่สีกแต่ส่งไป หน่วยงานที่รับไป ไม่รู้ว่าได้รับไหม คงไม่ใช่ความมุ่งหมายที่ท่านผู้ว่าสั่งการมังครับ